**D I S P O Z I Ţ I A**

 **Nr. 15 din 14 ianuarie 2021**

**privind convocarea, de îndată, a Consiliului Judeţean Cluj în şedinţă extraordinară pentru vineri, 15 ianuarie 2021 ora 1200**

 Preşedintele Consiliului Judeţean Cluj,

 Analizând Referatul Direcției Administrație și Relații Publice cu nr. 1496 din 14 ianuarie 2021 privind necesitatea şi oportunitatea convocării, de îndată, a Consiliului Judeţean Cluj în şedinţă extraordinară pentru vineri**, 15 ianuarie 2021, ora 1200**;

În conformitate cu prevederile:

* art. 178 alin. (2), ale art. 179 alin. (1), (3), (4) și (6) coroborate cu art. 134, ale art. 182 alin. (4) coroborate cu art. 135 și 136, precum și ale art. 191 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu completările ulterioare*;*
* Regulamentului de organizare şi funcţionare a Consiliului Judeţean Cluj, aprobat prin Hotărârea Consiliul Judeţean Cluj nr. 170/2020;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

**d i s p u n e:**

**Art. 1. (1)** Convocarea, de îndată, a Consiliului Judeţean Cluj în şedinţă extraordinară pentru vineri**, 15 ianuarie 2021, ora 1200**, ale cărei lucrări se vor desfășura prin intermediul unei platforme on-line de videoconferință și în conformitate cu prevederile Codului administrativ.

**(2)** Convocarea consilierilor județeni la ședința precizată la alin. (1) se face în scris, prin intermediul secretarului general al judeţului.

**Art. 2.** **(1)** Proiectul ordinii de zi a ședinței convocate în condițiile art. 1 este cuprins în **anexa** care face parte integrantă din prezenta dispoziție și include 1 proiect de hotărâre, care îndeplinește condiţiile prevăzute la art. 136 alin. (8) din Ordonanța de urgență a Guvernului nr. 57/2019 privind Codul administrativ, cu completările ulterioare.

 **(2)** Consilierii județeni pot formula și depune amendamente de fond sau de formă asupra proiectului de hotărâre cuprins în anexa la prezenta dispoziție.

**Art. 3.** Secretarul general al județului va asigura, prin intermediul Direcției Administrație și Relații Publice, următoarele:

1. comunicarea prezentei convocării la ședință către consilierii județeni, prin mijloace electronice - e-mail, precum și prin anunțare telefonică;
2. punerea la dispoziţia consilierilor judeţeni a proiectului de hotărâre înscris în Proiectul ordinii de zi cuprins în anexa la prezenta dispoziție, odată cu comunicarea prezentei convocării, prin mijloace electronice - e-mail;
3. aducerea la cunoştinţa locuitorilor județului Cluj a Proiectului ordinii de zi precizat la art. 2 alin. (1) prin mass-media, prin afişare pe pagina de internet proprie și la sediul Consiliului Județean Cluj.

**Art. 4.** Prezenta dispoziţie se comunică prin intermediul secretarului general al judeţului, în termenul prevăzut de lege, consilierilor județeni care compun Consiliul Județean Cluj, Direcției Administrație și Relații Publice, precum şi Prefectului Judeţului Cluj şi se aduce la cunoştinţă publică prin afişare la sediu şipe pagina de internet „www.cjcluj.ro”.

 **Contrasemnează**

 **PREŞEDINTE SECRETAR GENERAL AL JUDEŢULUI**

 **Alin Tişe Simona Gaci**